
RAPORT
asupra propunerii legislative pentru modificarea art.26 din Legea nr. 400 din 17 iunie 2002 pentru aprobarea Ordonanţei de urgenţă a Guvernului nr.102/2001 privind modificarea şi completarea Legii nr. 1/2000 pentru reconstituirea dreptului de propietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr.169/1997, precum şi modificarea şi completarea Legii nr.18/1991,republicată
În conformitate cu prevederile art. 95  din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere, în fond,cu propunerea legislativă pentru modificarea art.26 din Legea nr. 400 din 17 iunie 2002 pentru aprobarea Ordonanţei de urgenţă a Guvernului nr.102/2001 privind modificarea şi completarea Legii nr. 1/2000 pentru reconstituirea dreptului de propietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr.169/1997, precum şi modificarea şi completarea Legii nr.18/1991,republicată; transmisă cu adresa nr. Plx 873 din 10 decembrie 2007, înregistrată sub nr. 24/643 din 11 decembrie 2007.
Potrivit prevederilor art. 75 alineatele (1) şi (3)  din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de prima Cameră sesizată, a respins propunerea legislativă în şedinţa din 3 decembrie 2007.
Consiliul Legislativ a avizat favorabil proiectul de Lege, cu unele observaţii şi propuneri, conform avizului nr. 915 din 9 iulie  2007 iar Guvernul, Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic au avizat negativ propunerea legislativă. 
Propunerea legislativă are ca obiect de reglementare retrocedarea pădurilor comunale ce provin din păduri grănicereşti în cote egale către formele asociative ale foştilor grăniceri şi către comunele de pe raza unităţilor administrativ-teritoriale pe care sunt situate acestea.
În conformitate cu prevederile art. 61 din Regulamentul Camerei Deputaţilor, republicat, membrii comisiei au examinat propunerea legislativă, în şedinţa din 27 februarie 2008.
La dezbaterea proiectului de Lege a participat ca invitat,în conformitate cu prevederile art. 54 şi 55 din Regulamentul Camerei Deputaţilor, republicat, domnul Töke István, secretar de stat în Ministerul Agriculturii şi Dezvoltării Rurale şi domnul senator Ovidiu Teodor Creţu, ca iniţiator. 

Din numărul total de 26 membri ai Comisiei pentru agricultură, silvicultură, industrie alimentară şi servicii specifice au fost prezenţi la lucrări 25 de membri. 
În raport cu obiectul şi conţinutul său,  proiectul de Lege face parte din categoria legilor organice. 
În urma dezbaterii s-a hotărât,  cu 22 de voturi pentru respingere , 1 vot împotriva respingerii şi 2 abţineri, respingerea propunerii legislative. din următorul motiv : 
· prevederile propunerii legislative ar genera inechităţi între persoanele care au beneficiat de dispoziţiile în vigoare şi cele cărora urmează să li se aplice dispoziţiile propuse.

PREŞEDINTE,                                                    SECRETAR,

Dr. Atilla KELEMEN
                                Vasile MOCANU
Expert, Gabriela CIUREA

